Ich, Fridrich Efingˀ, schulth̄ ze Brugg, tuͦn kunt allˀmenlichm̄ und vˀgiche offenlich mitt disem brieff, dz ich offenlich ze gerichte sas ze Brugg andˀ statt an offnˀ, fryen strass, in namē
und an statt dˀ hochgebornē, durlùchtē fùrstē, dˀ hˀrschaft von Oͤstˀrich, minˀ allˀ gnedigostē hˀren, und da fùr mich kamē in offen, vˀbannē gerichte die erbˀ froͧw, froͧ Amalya, die Truk Saͤszin von Diessenhofen, mitt Hˀman dem Truksaͤssen, irem elichen bruͦdˀ und wissenthaftē vogt, an einem teil und dˀ from, vest hˀ Hēman vō Mùlinen, rittˀ, in namē und an statt Eglis von Mùlinon, seligˀ gedechtniss,
sines bruͦdˀ, kinden, Hans Wilhelms, Fridrichs, Eglis, Nesan und Verenē vō Mùlinen, alle fùnfe geswistˀgit, in vogtes wise dˀ selbn̄ kinden ze dem andˀn teil, ze bedˀ sit verfùr sprechet. offnot und vˀjach da
die egn̄̄ froͧ Amalia mitt dem egn̄̄ irem vogt und fùrsprechen, wie dz si den egn̄̄ iren kinden und hˀn Henmā ze dˀ selbn̄ ir kinden handen in vogtes wise ordenē und schaffen woͤlt, ira widˀlegūg dˀ sechshundtˀ guldin uff disen nachgesribnē guͤtern: item Bluͦmo vō Luppfang gitt von Seilers guͦt, dz er buwet zechen viertel roggē, einē mùtt kˀnē, zwen maltˀ habˀ, ✳ ein swin, giltet drissig schilling, einē
frùschling, giltet zechen schilling, zwei herpsthuͤnr, ein vasnacht huͦn, ✳ fùnftzig eyger und zwen tagwan. it̄ Ebi in dˀ Gassen vō Schintznach gitt von sinem guͦt fùnf mùtt kˀnē, zwey maltˀ haber,
drissig schilling fùr ein swin, zwen herpsthuͦnr, ein vasnacht huͦn, ✳ drissig eyger und zwen tagwā. ✳ it̄ Spānnagel gitt von dem hof ze Tegbrūnen zwei maltˀ haber, ✳ zwey swin, geltend zwey pfunt
gewonlich, ✳ zwey herpsthuͤnr, ein vasnacht huͦn und drissig eiger. ✳ it̄ die Leder gend von Linders guͦt zechen viertel kˀnen, ✳ zwey maltˀ habˀ, ✳ zwey hˀpsthuͤnr, ein vasnacht huͦn und drissig eyger. it̄ dˀ Keser
git von sinem guͦt, da er uff sitzt, sechs viertel kˀnen, zwen mùtt haber und ein vasnacht huͦn. it̄ abˀ gitt Kaͤser nùn viertel kˀnen von Lengnachs guͦt. it̄ Ruͤtschy Meigˀ von Schintznach gitt vō ira
guͦt drye mùtt kˀnē, ein maltˀ habˀ, ✳ zwei hˀpsthuͦnr, ein vasnacht huͦn, drissig eigˀ und einē medˀ tagwā. it̄ Heini Weningˀ von Schintznach gitt von sinem guͦt einē mùtt kˀnē, zwey hˀpsthuͦnr, ✳ ein vasnacht
huͦn und einē tagwā. it̄ Jēni Goͤsswin vō Schintznach gitt vō sinem guͦt drye mùtt und ein viertel kˀnen, sechs mùtt habˀ, zwei hˀpsthuͤnr, zwey vasnacht huͤnr und viertzig eygˀ. it̄ Cuͦntz Metzgˀ von
Schintznach gitt vō sinem guͦt einē mùtt kˀnē, ✳ drù viertel dinkel, ✳ drù viertel habˀ und sechtzechen pfenning. it̄ Ruͦdi Hartmā von Umikon gitt von sinem guͦt vierdhalbn̄ mùtt kˀnē, zwen mùtt haber,
zwey hˀpsthuͤnr, ✳ ein vasnacht huͦn, ✳ drissig eygˀ und zwen tagwan. it̄ Dietschi Tùfelbeiss gitt von sinem guͦt, da er uff sitzt, zechen viertel kˀnen in den teil. it̄ Petˀ Nussbaͧm vō Linn gitt vō sinem guͦt,
dz er koͧft von Hansen Bertschin, einlif viertel kˀnē, siben viertel habˀ, ein hˀpsthuͦn, ein vasnacht huͦn, ein medˀ tagwan und zwen mùtt habˀ. it̄ Bùrgi vō Egenwile und sin gemeindˀ gont vō ir guͦt
ze Egenwile vier mùtt kˀnē, zwey maltˀ habˀ, zwey hˀpsthuͤnr, ein vasnacht huͦn, drissig eygˀ und zwen tagwan, mitt soͤlichˀ bescheidenheit und rechtˀ geding, dz si die inn haben und niessen woͤlt ze
ende ira wil. weˀ abˀ, dz si sich endˀti, so soͤlte die jetzgn̄̄ widˀlegūg den egen̄̄ iren kinden vˀfallen sin, ✳ denē, die denn undˀ denselbn̄ kinden beraͤten sint zuͦ dˀ welt und oͧch weltlich blibend ✳ odˀ ob si joch nùtt
zuͦ dˀ welt beratē werend ✳ und dēnecht weltlich wˀend und also belibend. ✳ und wˀe dz die egn̄̄ kind, die also weltlich blibend, abgiengend von todes wegē, so soͤll die egn̄̄ widˀlegung widˀ an si vallen, also dz si die nutzē
und niessen wil, abˀ ze end ira wil, si hab sich denn geendtˀ odˀ nùtt.✳ und wenn si enwˀe, so soͤlte das selbig guͦt widˀ hindˀ sich vallen an die egn̄̄ von Mùlinion, dˀ egn̄̄̄ kinden frùnd, die denn des zerecht erbn̄ sin
soͤnd. und liessend die egn̄̄ froͧ Amalia und Hˀman, ir bruͦdˀ und vogt, an recht, wie si dz mitt den vorgn̄̄ gedingē̄ zuͦ dˀ egn̄̄ kinden und hˀn Hēmans, irs vogtz, handen bringē soͤltend, dz si daran habend
wˀend. ✳ und ward erteilt, dz si dz uff gebn̄ und sich des entzichn̄ soͤltend in min hand von des gerichtes wegē ✳ und ichs denn mitt denselbn̄ gedingē vˀtigē und gebn̄ soͤlt indes egn̄̄ hnˀ Henmās hand zuͦ dˀ egenantē
kinden hand. dis alles beschach ussˀ dˀ egn̄̄ froͧ Amalyē und ir ✳ vogtz hand ✳ durch min hand in des egn̄̄ hˀn Hēmans hand zuͦ dˀ obgn̄̄ ✳ kinden handen, ✳ als urteil gab und recht wz, also dz nach minˀ urfrag
einhelklich uff den eid erteilt ward, dz es billich kraft und macht haben und stet beliben soͤlt nu und ewklich die egn̄̄ Truksaͤszen und ir vogt loptend dirre vˀtigūg waͤr ze sind nach recht als dick
sin, die obgn̄̄ kind, noturftig wˀend und keines weges, hie widˀ zetuͦnd noch schaffon getanͧ, anͧ gevâr. und sint dis gezùgē: die erbˀn, wisen Mathis von Bùttikon, edel knecht, ✳ Hartmā Meigˀ, ✳ Heinr₎
Huͤber, ✳ Uͦlmā Meistˀli, ✳ Uͦlrich Bluͦm, ✳ Bùrgi Meigenbgˀ, ✳ Hans Hofmeistˀ, burgˀe ze Brugg, und andˀ erbˀ lùtē genuͦg. ze urkùnd so habe ich von des gerichtes wegē, als dz erteilt ist und vō bedˀ teil bett wegē,
min eigē insigel offenlich gehenkt an disen brieff. ich, obgn̄̄ Henman von Mùlinon, habe oͧch ze merˀ sichˀheit allˀ vor und nachgesribnˀ dingē min eigē insigel in eines rechtē vogtes wise fùr die
egn̄̄ mines bruͦdˀ kind offenlich zuͦ des egn̄̄ richters insigel gehenkt an disen brieff, dˀ gebn̄ ist andem nechstē fritag nach ùnsers hˀrē fronlichamē tag, ✳ als mā zalt vō gottes geburt in dem vierczechen hundertostē jar ꝫcꝭ.